આ અંગે રામ રહીમના વકીલે કહ્યું કે, અમે સીબીઆઇના ચૂકાદાને હાઇકોર્ટમાં પડકારીશું. કોર્ટે અમને બે મહિનામાં દંડ જમા કરવાનું કહ્યું છે, પરંતુ જો હાઇકોર્ટનો નિર્ણય અમારા પક્ષમાં આવશે તો અમને સંપૂર્ણ રકમ વ્યાજ સહિત પરત મળશે. તેમણે ઉમેર્યું હતું કે, અમે કોર્ટને અરજી કરી છે કે તેઓ આ કેસમાં થોડી નરમાશ દાખવે, કારણ કે બળાત્કારના કેસ 18 વર્ષ જૂના છે તથા રામ રહીમે મહિલાઓના કલ્યાણ માટે પણ ઘણા કાર્યો કર્યા છે. 18 વર્ષ દરમિયાનના આ ગાળામાં બીજા કોઇ કેસ થયા નથી, આથી રામ રહીમે સમાજ માટે કરેલ કાર્યોને ધ્યાનમાં રાખીને તેમને ઓછામાં ઓછી સજા કરવાની અમે વિનંતી કરી છે.